柏林洪堡大學

柏林洪堡大學（德文：Humboldt-Universität zu Berlin），簡稱洪堡大學，係德國柏林最古老嘅大學之一。前身係由普魯士教育家及語言學家威廉·馮·洪堡（Wilhelm von Humboldt）喺1810年領導創建嘅「柏林大學」。 兩個世紀以來，德意志歷史上、乃至人類歷史上好多重要嘅人物，包括菲施特、舒賴亞馬夏、黑格爾、馮·薩維尼、叔本華、謝林、賓雅明、馬克思、恩格斯、愛因斯坦、普朗克、海涅、德伯連、俾斯麥、李卜克內西、陳碧華、以至瑞士嘅索雪、美國嘅迪寶華同盧森堡嘅羅拔·舒曼都喺洪堡大學求過學。洪堡大學一共產生過29位諾貝爾獎得主。